ai4bharat/Pralekha huggingface dataset:
హోం మంత్రిత్వ శాఖ
“నివార్” తుఫాను పై నిర్వహించిన సమావేశానికి అధ్యక్షత వహించిన - కేబినెట్ కార్యదర్శి
ప్రాణ నష్టం లేకుండా, నష్టం అతి తక్కువగా ఉండేలా చూడడమే మన లక్ష్యమని పేర్కొన్న - శ్రీ రాజీవ్ గౌబా
రాష్ట్ర ప్రభుత్వాలకు పూర్తి సహాయం అందించడానికి - కేంద్రప్రభుత్వం భరోసా
తీవ్రమైన తుఫాను “నివార్” నేపథ్యంలో, జాతీయ సంక్షోభ నిర్వహణ కమిటీ , ఈ రోజు వీడియో కాన్ఫరెన్సు ద్వారా నిర్వహించిన సమావేశానికి, కేబినెట్ కార్యదర్శి శ్రీ రాజీవ్ గౌబా అధ్యక్షత వహించారు. ఈ సమావేశంలో తమిళనాడు, పుదుచ్చేరి, ఆంధ్రప్రదేశ్ రాష్ట్రాల ప్రధాన కార్యదర్శులతో పాటు, వివిధ మంత్రిత్వ శాఖల కార్యదర్శులు పాల్గొన్నారు.
ప్రాణ నష్టం లేకుండా చూసుకోవడం, ఆస్తి నష్టం అతి తక్కువగా ఉండేలా చూడడంతో పాటు, విద్యుత్తు, టెలికాం మరియు ఇతర ముఖ్యమైన రంగాలలో సేవలను సాధ్యమైనంత తక్కువ సమయంలో పునరుద్ధరించడం మన లక్ష్యమని, శ్రీ గౌబా ఈసందర్భంగా పేర్కొన్నారు.
ప్రధాన కార్యదర్శులు తమ సంసిద్ధత గురించి ఎన్.సి.ఎం.సి. కి తెలియజేశారు. ఐ.ఎం.డి. డైరెక్టర్ జనరల్ ఈ సందర్భంగా మాట్లాడుతూ, “నివాార్” తుఫాను తాజా పరిస్థితి గురించి, కమిటీ కి వివరించారు. వచ్చే మూడు రోజుల్లో పరిస్థితిని ఎదుర్కోడానికి అవసరమైన సంసిద్ధత గురించి ఎన్.డి.ఆర్.ఎఫ్. డైరెక్టర్ జనరల్ తెలియజేశారు. తమిళనాడు, పుదుచ్చేరి, ఆంధ్రప్రదేశ్ రాష్ట్రాలకు ఇప్పటివరకు ఎన్.డి.ఆర్.ఎఫ్. కు చెందిన 30 దళాలను మోహరించామనీ, మరో 20 దళాలను అందుబాటులో ఉంచామనీ ఆయన చెప్పారు.
మత్స్యకారులు సముద్రంలో చేపల వేటకు వెళ్లవద్దనీ, తీరప్రాంతాల్లోని ప్రజలను కూడా సహాయ శిబిరాలకు తరలించాలని సూచించారు. ఈ పరిస్థితిని అధిగమించడానికి రాష్ట్ర ప్రభుత్వాలకు అవసరమైన పూర్తి సహాయాన్ని కేంద్రప్రభుత్వం అందజేస్తుందని కేబినెట్ కార్యదర్శి హామీ ఇచ్చారు.
వాణిజ్యం, పరిశ్రమల మంత్రిత్వ శాఖ
బలమైన, స్థితిస్థాపక, ‘‘ ఆత్మా నిర్భర్ భారత్ ’’ కోసం, వాణిజ్య సంస్థలకు ఒక ముఖ్యమైన పాత్ర ఉంది: శ్రీ పియూష్ గోయల్
బొంబాయి వాణిజ్య మండలి 184వ వార్షిక సర్వ సభ్య సమావేశంలో ప్రసంగించిన - వాణిజ్య మరియు పరిశ్రమల శాఖ మంత్రి.
కోవిడ్-19 ప్రపంచాన్ని మార్చింది, కాని భారతీయ ప్రజలు, వ్యాపారాలు, పరిశ్రమలు ఈ సంక్షోభానికి లొంగలేదనీ, స్థితిస్థాపకత యొక్క ప్రత్యేకమైన లక్షణంతో నిలబడి, పరిస్థితిని ఎదుర్కోవటానికి ఈ సంక్షోభాన్ని అవకాశంగా మార్చుకోవడానికి ఇవి కొత్త మార్గాలను నిరంతరం అన్వేషిస్తున్నాయనీ, కేంద్ర వాణిజ్య, పరిశ్రమలు మరియు రైల్వేల శాఖ మంత్రి శ్రీ పీయూష్ గోయల్ ఈ రోజు న్యూఢిల్లీ లో పేర్కొన్నారు.
దేశంలో అతిపురాతనమైన సంస్థల్లో ఒకటైన, బొంబాయి వాణిజ్య మరియు పరిశ్రమల మండలి 184వ వార్షిక సర్వ సభ్య సమావేశంలో, ఆఫీసు బేరర్లు మరియు సభ్యులనుద్దేశించి వీడియో కాన్ఫరెన్స్ ద్వారా ప్రసంగించారు.
ఈ సందర్భంగా శ్రీ గోయల్ మాట్లాడుతూ, భారతదేశాన్ని స్వయం సమృద్ధిగా మరియు భారతదేశంలో కోవిడ్ పరిస్థితులతో పోరాడటానికి సిద్ధంగా ఉండటానికి, పి.పి.ఈ. లను ఉత్పత్తి చేయడం, ఐ.సి.యు. పడకలకు మౌలిక సదుపాయాలు కల్పించడం, ఐసోలేషన్ సదుపాయాలు, మాస్కులు, ఇతర పి.పి.ఈ.ల తయారీలో భారతీయ పరిశ్రమలు మరియు వాణిజ్య సంస్థల పాత్రను ప్రశంసించారు. భారతదేశం ఇప్పుడు పిపిఇలను ఎగుమతి చేయగల సామర్థ్యాన్ని కలిగి ఉందని ఆయన పేర్కొన్నారు. అన్ లాక్ ప్రారంభమైన పరిస్థితుల్లో, సరకు రవాణా, విద్యుత్తు వినియోగం పెరగడంతో, భారత ఆర్థిక వ్యవస్థ క్రమంగా మెరుగుపడుతోంది. సహేతుకమైన స్థాయి నిర్వహణ కార్యక్రమాలతో తయారీ ప్రక్రియ ప్రారంభమైంది. ఎగుమతులు కూడా క్రమంగా పెరుగుతున్నాయి. కోవిడ్ కు ముందు మరియు కోవిడ్ తరువాత ప్రపంచాలు భిన్నంగా ఉంటాయనీ, కోవిడ్ తరువాత ఉత్తమమైన ప్రపంచానికి మనం సిద్ధమవుతున్నామని ఆయన పేర్కొన్నారు.
కోవిడ్ అనంతర ప్రపంచంలో, భారతదేశం ఒక దేశంగా, పెట్టుబడులు, మౌలిక సదుపాయాలు, ఆవిష్కరణలపై దృష్టి పెట్టాలని, ఉత్పత్తిని పెంచడం, ఉత్పత్తుల నాణ్యతను మెరుగుపరచడం, అధిక ఆర్థిక వ్యవస్థల కోసం ప్రయత్నించడం, సరకు రవాణా విధానాలు, పోటీ ధర మరియు వినూత్న పద్దతులను ఉపయోగించడం వంటి అంశాలపై దృష్టి పెట్టాలని శ్రీ గోయల్ సూచించారు. వృద్ధిని పెంపొందించడానికి, ఎక్కువ ఉపాధి అవకాశాలతో యువతకు ఉద్యోగాలు కల్పించడానికి, ప్రపంచంతో బలంగా నిమగ్నమవ్వడానికి, ప్రపంచానికి తలుపులు మూసివేయకుండా, భారతదేశాన్ని స్వయం సమృద్ధి “ఆత్మ నిర్భర్ భారత్” గా రూపొందించడానికి ప్రభుత్వం మరియు వాణిజ్య సంస్థలు కలిసి పనిచేయాలని, ఆయన పేర్కొన్నారు.
ఆటో విడి భాగాలు, తోలు ఉత్పత్తులు, ఔషధాలు, పాదరక్షలు, సముద్ర ఉత్పత్తుల వంటి నిర్దిష్ట రంగాలలో ప్రత్యేకత కలిగిన మన భారతీయ పరిశ్రమలు భారతీయ తయారీని ప్రోత్సహించే భారీ సామర్థ్యాన్ని కలిగి ఉన్నాయి. "వ్యాపార సూచికలను సులభతరం చేయడానికి మరియు సరళీకృతం చేయడానికి, పరిశ్రమల కోసం ఏక గవాక్ష అనుమతులు మరియు స్వీయ-నియంత్రణ నిర్మాణాలకు బలమైన యంత్రాంగాన్ని నిర్మించడానికి అనువుగా చేసే ప్రయత్నాలకు సహాయం చేయడానికి మరియు సహకరించడానికి బొంబాయి వాణిజ్య, పరిశ్రమల మండలిని నేను ఆహ్వానిస్తున్నాను" అని శ్రీ పియూష్ గోయల్ చెప్పారు.
బలమైన, స్థితిస్థాపక భారతదేశ నిర్మాణానికి, వాణిజ్య సంస్థలు ముఖ్యమైన పాత్ర పోషించవలసిన అవసరం ఉందని, శ్రీ గోయల్ అభిప్రాయపడ్డారు. దేశంలోని పురాతన వాణిజ్య సంస్థలలో ఒకటిగా ఉన్న బొంబాయి వాణిజ్య, పారిశ్రామిక మండలి 184వ సర్వ సభ్య సమావేశం ఒక ముఖ్యమైన సంఘటనగా నిలిచిపోతుందని ఆయన పేర్కొన్నారు. దేశంలోని యువత యొక్క అపారమైన సామర్థ్యాలను ఉపయోగించడం ద్వారా భారతదేశం ప్రపంచానికి నాయకత్వం వహించగలదని ఆయన తమ ప్రసంగాన్ని ముగిస్తూ విశ్వాసం వ్యక్తం చేశారు. ఈ పరీక్షా సమయాల్లో 130 కోట్ల మంది భారతీయుల స్థితిస్థాపకతను శ్రీ గోయల్ ప్రశంసించారు.
ప్రధాన మంత్రి కార్యాలయం
బిఆర్ఐసిఎస్ 14వ శిఖర సమ్మేళనం 2022 లో ప్రధాన మంత్రి శ్రీ నరేంద్ర మోదీ ఇచ్చినప్రారంభిక ప్రసంగం
శ్రేష్ఠుడు అధ్యక్షుడు శ్రీ శీ ,
శ్రేష్ఠుడు అధ్యక్షుడు శ్రీ రామాఫోసా ,
శ్రేష్ఠుడు అధ్యక్షుడు శ్రీ బోల్సోనారొ ,
శ్రేష్ఠుడు అధ్యక్షుడు శ్రీ పుతిన్ ,
అన్నింటి కంటే ముందుగా, అంతర్జాతీయ యోగ దినం సందర్భం లో బిఆర్ఐసిఎస్  సభ్యత్వ దేశాలు అన్నింటి లో చోటు చేసుకొన్న అద్భుతమైనటువంటి కార్యక్రమాల కు గాను మీ అందరికీ ఇవే నా అభినందన లు. మీ మీ జట్ల నుంచి మాకు అందినటువంటి మద్దతు కు గాను నా కృతజ్ఞతల ను కూడా నేను వ్యక్తం చేయదలచుకొన్నాను.
శ్రేష్ఠులారా,
ఈ రోజు న వరుస గా మూడో సంవత్సరం లో మనం కోవిడ్ మహమ్మారి రువ్విన సవాళ్ళ మధ్య వర్చువల్ మాధ్యమం ద్వారా కలుసుకొంటున్నాం.
ప్రపంచ స్థాయి లో మహమ్మారి ప్రకోపం ఇదివరకటి తో పోలిస్తే తగ్గింది; అయినప్పటికీ, దాని తాలూకు అనేక దుస్ప్రభావాలు ఇప్పటికీ ప్రపంచ ఆర్థిక వ్యవస్థ లో కనిపిస్తూనే ఉన్నాయి
ప్రపంచ ఆర్థిక వ్యవస్థ యొక్క గవర్నెన్స్ విషయం లో మన బ్రిక్స్ సభ్యత్వ దేశాల దృష్టికోణం చాలావరకు సమానమైంది గా ఉంటూ వచ్చింది.
మరి, ఈ కారణం గా మన పరస్పర సహకారం కోవిడ్ అనంతర కాలం లో ప్రపంచం తిరిగి కోలుకోవడానికి ఒక ఉపయోగకరమైనటువంటి తోడ్పాటును ఇవ్వగలుగుతుంది.
కొన్ని సంవత్సరాలు గా మనం బ్రిక్స్ లో అనేక సంస్థాగతమైన సంస్కరణల ను తీసుకు వచ్చాం, ఆ సంస్కరణ లు ఈ సంస్థ యొక్క ప్రభావశీలత ను పెంచివేశాయి.
మన న్యూ డెవలప్ మెంట్ బ్యాంక్ లో సభ్యత్వాలు కూడా వృద్ధి చెందడం అనేది కూడాను సంతోషదాయకమైన విషయం.
మన పరస్పర సహకారం వల్ల మన పౌరుల జీవితాల లో ప్రత్యక్ష లబ్ధి ఒనగూరుతున్న రంగాలంటూ అనేకం ఉన్నాయి.
ఉదాహరణ కు తీసుకొంటే, టీకా మందు సంబంధిత పరిశోధన మరియు అభివృద్ధి  కేంద్రం తో పాటు కస్టమ్స్ విభాగాల మధ్య నెలకొన్న సమన్వయం, కృత్రిమ ఉపగ్రహాల ను ఉమ్మడి గా ఏర్పాటు చేయడం, ఔషధ రంగ ఉత్పత్తుల కు పరస్పరం గుర్తింపు ను ఇచ్చుకోవడం వంటి అంశాల ను గురించి ప్రస్తావించుకోవచ్చును.
ఈ తరహా ఆచరణీయ చర్య లు బ్రిక్స్ ను ఒక విశిష్టమైన అంతర్జాతీయ సంస్థ గా తీర్చిదిద్దుతాయి; అంటే ఈ సంస్థ దృష్టి కేవలం చర్చ వరకే పరిమితం కాదు అన్నమాట.
బ్రిక్స్ యువజన శిఖర సమ్మేళనలు, బ్రిక్స్ క్రీడలు, మన పౌర సమాజ సంస్థలు మరియు మన మేధావి బృందాల మధ్య ఆదాన ప్రదానాలు మన ప్రజల మధ్య పరస్పర సంప్రదింపుల ను పటిష్టం చేశాయి.
ఈ రోజు న జరిగే చర్చ మన బ్రిక్స్ సంబంధాల ను మరింత బలోపేతం చేయడానికి అనేక సూచనల ను అందిస్తుందన్న నమ్మకం నాలో ఉంది.
మీ అందరి కి ధన్యవాదాలు.
అస్వీకరణ - ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
సాంస్కృతిక మంత్రిత్వ శాఖ
రేపు "తిరంగా ఉత్సవ్"లో పాల్గొననున్న కేంద్ర హోం వ్యవహారాలు, సహకార శాఖ మంత్రి శ్రీ అమిత్ షా
"హర్ ఘర్ తిరంగా" గీతం తో పాటు వీడియో లాంఛ్ చేయబడుతుంది
పింగళి వెంకయ్య గౌరవార్థం స్మారక పోస్టల్ స్టాంపును విడుదల చేయనున్నారు
రేపు న్యూఢిల్లీలో పింగళి వెంకయ్య 146వ జయంతి సందర్భంగా జాతికి పింగళి వెంకయ్య చేసిన సేవలను పురస్కరించుకుని సాంస్కృతిక మంత్రిత్వ శాఖ సాంస్కృతిక మరియు సంగీత ప్రదర్శనలతో కూడిన సాయంత్రం "తిరంగ ఉత్సవ్"ను నిర్వహించనుంది .
ఈ కార్యక్రమానికి ముఖ్య అతిథిగా హోం, సహకార శాఖ మంత్రి శ్రీ అమిత్ షా హాజరుకానున్నారు. సంస్కృతి , పర్యాటకం మరియు ఈశాన్య ప్రాంత అభివృద్ధి శాఖ మంత్రి శ్రీ జి. కిషన్ రెడ్డి , కమ్యూనికేషన్స్ , ఎలక్ట్రానిక్స్, ఇన్ఫర్మేషన్ టెక్నాలజీ మరియు రైల్వే శాఖ మంత్రి శ్రీ అశ్విని వైష్ణవ్ , పార్లమెంటరీ వ్యవహారాలు మరియు సాంస్కృతిక శాఖ సహాయ మంత్రి శ్రీ అర్జున్ రామ్ మేఘ్వాల్ , విదేశీ వ్యవహారాలు మరియు సాంస్కృతిక శాఖ సహాయ మంత్రి శ్రీమతి మీనాక్షి లేఖి మరియు కమ్యూనికేషన్స్ శాఖ సహాయ మంత్రి శ్రీ దేవుసింగ్ చౌహాన్, అనేక ఇతర ప్రముఖులతోపాటు, ఈ దేశభక్తి మహోత్సవం వేడుకకు హాజరుకానున్నారు.
ఈ కార్యక్రమంలో పింగళి వెంకయ్య దేశానికి ఎనలేని సేవలందించినందుకు స్మారక పోస్టల్ స్టాంప్ను విడుదల చేయడంతో పాటు ఆయన కుటుంబ సభ్యులను సన్మానించనున్నారు. తిరంగ ఉత్సవ్ "హర్ ఘర్ తిరంగ" గీతం మరియు వీడియో లాంచ్ కు కూడా సాక్ష్యమివ్వనుంది.. సంగీత సాయంత్రం లో కైలాష్ ఖేర్ , కైలాస, హర్షదీప్ కౌర్ మరియు డాక్టర్ రాగిణి మక్కర్ వంటి వంటి మేస్ట్రోల ప్రత్యక్ష ప్రదర్శనలు కనిపిస్తాయి.
స్వాతంత్ర్య సమరయోధుడు, భారత జాతీయ పతాక రూపకర్త అయిన పింగళి వెంకయ్య గాంధేయ సిద్ధాంతాలను అనుసరించేవారు, మహాత్మాగాంధీ అభ్యర్థన మేరకు కాషాయం, తెలుపు, ఆకుపచ్చ రంగులతో భారత జాతీయ పతాకాన్ని మధ్యలో చక్రంతో రూపొందించారు.
భారతదేశానికి స్వాతంత్ర్యం పొందిన 75 వ సంవత్సరాన్ని ఆజాదీ కా అమృత్ మహోత్సవ్గా జరుపుకునే చారిత్రాత్మక రోజుగా సాంస్కృతిక సాయంత్రం గుర్తించబడుతుంది. దేశంలోని అత్యంత ముఖ్యమైన రత్నాలలో ఒకరైన పింగళి వెంకయ్యకు గొప్ప నివాళి అవుతుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 191.79 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 15,419
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.75%
గత 24 గంటల్లో 2,582 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,89,841 కు పెరిగింది.
గత 24 గంటల్లో 2,364 కొత్త కేసులు నమోదయ్యాయి.
రోజువారీ పాజిటివిటీ రేటు (0.50%
వారపు పాజిటివిటీ రేటు 0.55%
గత 24 గంటల్లో చేసిన 4,77,570 కొవిడ్ పరీక్షలతో కలిపి ఇప్పటివరకు 84.54 కోట్ల పరీక్షలు చేశారు.
నీతి ఆయోగ్
సీఓపీ-26 వద్ద ఈవీలపై ఈ-అమృత్ పోర్టల్ను ప్రారంభించిన భారత్
- అన్ని ఈవీ-సంబంధితాలకు సంబంధించిన సమాచారం అంతా ఒకేచోట
గ్రేట్ బిటన్లోని గ్లాస్గోలో జరుగుతున్న సీఓపీ-26 సమావేశంలో భారతదేశం ఈరోజు ఎలక్ట్రిక్ వాహనాలకు సంబంధించి
ఒక వెబ్ పోర్టల్ను ప్రారంభించింది. ‘ఈ-అమృత్‘ పేరుతో దీనిని భారత్ ఆవిష్కరించింది. ఈ-అమృత్ విద్యుత్ వాహనాలకు సంబంధించిన సమస్త సమాచారానికి సంబంధించి ఒకే గమ్యస్థానం. ఈవీ విధానాల స్వీకరణ, ఈవీల కొనుగోలు, పెట్టుబడి అవకాశాలు, విధానాలు, రాయితీలు మొదలైన వాటికి సంబంధించిన అపోహలను ఛేదిస్తుంది. గ్రేట్ బ్రిటన్ ప్రభుత్వంతో సహకార విజ్ఞాన మార్పిడి కార్యక్రమం కింద నీతీ ఆయోగ్ ద్వారా ఈ పోర్టల్ అభివృద్ధి చేయబడింది. ఇదే ఉద్దేశంలో ఈ పోర్టన్ హోస్ట్ చేయబడింది. బ్రిటన్-ఇండియా జాయింట్ రోడ్మ్యాప్ 2030లో భాగంగా రెండు దేశాల ప్రధానమంత్రులు సంతకం చేశారు.
ఈవీలపై అవగాహన పెంపొందించడం, ఎలక్ట్రిక్ వాహనాలకు మారడం వల్ల కలిగే ప్రయోజనాలపై వినియోగదారులకు అవగాహన కల్పించడంపై ప్రభుత్వ కార్యక్రమాలను పూర్తి చేసింది. ఈ- అమృత్ పోర్టల్ ఉద్దేశ్యం. ఇటీవలి కాలంలో, దేశంలో రవాణా మరియు ఎలక్ట్రిక్ మొబిలిటీని స్వీకరించడాన్ని వేగవంతం చేయడానికి భారతదేశం అనేక కార్యక్రమాలు చేపట్టింది. ఈవీలను ముందస్తుగా స్వీకరించడానికి పర్యావరణ వ్యవస్థను రూపొందించడంలో ఎఫ్ఏఎంఈ మరియు పీఎల్ఐ వంటి పథకాలు చాలా ముఖ్యమైనవి.
నీతీ ఆయోగ్ పోర్టల్ను మరింత ఇంటరాక్టివ్గా మరియు వినియోగదారు-స్నేహపూర్వకంగా చేయడానికి మరిన్ని ఫీచర్లను జోడించాలని, వినూత్న సాధనాలను పరిచయం చేయాలని భావిస్తోంది. ఈ ప్రారంభోత్సవానికి గ్రేట్ బ్రిటన్ హై-లెవల్ క్లైమేట్ యాక్షన్ ఛాంపియన్ నిగెల్ టాపింగ్ మరియు నీతి ఆయోగ్ సలహాదారు సుధేందు జ్యోతి సిన్హా హాజరయ్యారు.
నైపుణ్యాభివృద్ధి మంత్రిత్వ శాఖ
న్యూ ఇండియాలో ప్రతిభకు లోటు లేదు కానీ ప్రపంచవ్యాప్తంగా నైపుణ్యం కలిగిన భారతీయులకు డిమాండ్ పెరుగుతోంది: రాజీవ్ చంద్రశేఖర్
కృత్రిమ మేధస్సు, ఐఓటి, బిగ్ డేటా, కోడింగ్ వంటి అభివృద్ధి చెందుతున్న సాంకేతికతల లో యువ భారతీయులకు సాధికారత కల్పించడం కొరకు ఎలక్ట్రానిక్స్ సెక్టార్ స్కిల్ కౌన్సిల్ ద్వారా స్కిల్ ఇండియా శాంసంగ్ తో భాగస్వామ్యం నెరుపుతుంది
ఎలక్ట్రానిక్స్ సెక్టార్ స్కిల్ కౌన్సిల్ ఆఫ్ ఇండియా  ఈ రోజు కేంద్ర ప్రభుత్వం యొక్క స్కిల్ ఇండియా చొరవ కింద నైపుణ్యం చొరవ కోసం శామ్సంగ్ ఇండియాతో ఒక అవగాహన ఒప్పందాన్ని కుదుర్చుకుంది. అభివృద్ధి చెందుతున్న సాంకేతిక రంగాలలో పరిశ్రమకు సంబంధించిన నైపుణ్యాలను నేర్పించడం ద్వారా యువతకు ఉపాధిని పెంపొందించడం దీని లక్ష్యం.
'శామ్సంగ్ ఇన్నోవేషన్ క్యాంపస్' కార్యక్రమం 18 మరియు 25 సంవత్సరాల మధ్య వయస్సు గల 3,000 మంది నిరుద్యోగ యువతను ఆర్టిఫిషియల్ ఇంటెలిజెన్స్ , ఇంటర్నెట్ ఆఫ్ థింగ్స్ , బిగ్ డేటా , కోడింగ్ మరియు ప్రోగ్రామింగ్ వంటి భవిష్యత్ సాంకేతికతలలో నైపుణ్యంతో అప్గ్రేడ్ చేయడం లక్ష్యంగా పెట్టుకుంది .
ఈ కార్యక్రమంలో కేంద్ర నైపుణ్యాభివృద్ధి మరియు వ్యవస్థాపకత శాఖ సహాయ మంత్రి రాజీవ్ చంద్రశేఖర్ పాల్గొన్నారు. “ నైపుణ్యాలు యువతను ఉపాధి పొందేలా చేయడమే కాకుండా వారిని ఉపాధి పొందేలా చేయాలి మరియు ఉపాధికి గేట్వేలను తెరిచి యువత శ్రేయస్సుకు గేట్వేగా ఉండాలి. ఉపాధి ఆధారిత నైపుణ్యాలు ఎంత ఎక్కువగా ఉంటే అది ఔత్సాహిక భారతీయ యువతకు అంతగా ఉపయోగపడుతుంది’ అని చంద్రశేఖర్ ఈ సందర్భంగా అన్నారు. పెరుగుతున్న డిజిటల్ ప్రపంచంలో అవకాశాలను ఉపయోగించుకునేందుకు మరియు భారతదేశాన్ని ప్రతిభా వారధిగా మార్చడానికి ప్రభుత్వం నైపుణ్యాలపై దృష్టి సారిస్తోంది. భారతదేశంలో ప్రతిభకు కొరత లేదని , ప్రతిభావంతులైన మరియు నైపుణ్యం కలిగిన భారతీయులకు నేడు ప్రపంచవ్యాప్తంగా డిమాండ్ పెరిగిందని ఆయన పేర్కొన్నారు.
సుస్థిర పరిష్కారాల కోసం పరిశ్రమ మరియు నైపుణ్య పర్యావరణ వ్యవస్థ మధ్య సన్నిహిత భాగస్వామ్యాలను రూపొందించడానికి ప్రణాళికలను రూపొందించాలని నేషనల్ స్కిల్స్ డెవలప్ మెంట్ కార్పొరేషన్ మరియు మంత్రిత్వ శాఖను మంత్రి కోరారు. ప్రతి భారతీయుడికి డిజిటల్ అవకాశాలు సమానంగా అందుబాటులో ఉండాలనేది ప్రధాన మంత్రి నరేంద్ర మోదీ దార్శనికత అని పేర్కొన్న చంద్రశేఖర్, కేవలం ప్రముఖ విద్యా సంస్థలతోనే కాకుండా టైర్ 2 మరియు టైర్ 3 నగరాల్లోని విశ్వవిద్యాలయాలు మరియు సంస్థలతో కూడా ప్రయత్నాలు చేపట్టాలని అన్నారు. యువ భారతీయులకు నైపుణ్యాలతో సాధికారత కల్పించడానికి ఎస్ ఎస్ ఎస్ సిఐతో శామ్ సంగ్ చొరవను స్వాగతించిన ఆయన, "భారతదేశానికి మరియు భారతీయులకు మంచి భాగస్వామిగా ఉండటానికి ఇది నిజమైన లక్షణం" అని అన్నారు, మరియు ఈ ప్రదేశాల నుండి లక్షలాది మంది విద్యార్థులకు నైపుణ్య అవకాశాలను నిర్ధారించడానికి టైర్ 2 మరియు టైర్ 3 నగరాలలో వారి కార్యక్రమాలను ప్రధాన కేంద్రంగా ఉంచాలని కోరారు.
శాంసంగ్ సౌత్ వెస్ట్ ఆసియా ప్రెసిడెంట్ మరియు CEO కెన్ కాంగ్ మరియు ESSCI CEO డా. అభిలాష గౌర్ ఈ ఎంఓయూపై సంతకం చేశారు.
ఈ కార్యక్రమంలో నైపుణ్యాభివృద్ధి మరియు ఆంత్రప్రెన్యూర్షిప్ మంత్రిత్వ శాఖ కార్యదర్శి శ్రీ అతుల్ కుమార్ తివారీ, ఎన్ ఎస్ డిసి సిఒఒ శ్రీ వేద్ మణి తివారీ, ఇఎస్ఎస్సిఐ ఛైర్మ న్ శ్రీ అమృత్ మన్వానీ, శామ్ సంగ్ ఇండియా డిప్యూటీ మేనేజింగ్ డైరెక్టర్ శ్రీ పీటర్ రీ మరియు శామ్ సంగ్ ఇండియా సీఎస్ఆర్ హెడ్ శ్రీ పార్థా ఘోష్ లు ఈ కార్యక్రమంలో పాల్గొన్నారు.
మహిళా, శిశు అభివృద్ధి మంత్రిత్వ శాఖ
‘రాష్ట్రీయ బాల పురస్కార్, 2021’ గ్రహీతల తో మాట్లాడిన ప్రధాన మంత్రి
‘ప్రధాన మంత్రి రాష్ట్రీయ బాల పురస్కార్ ’ గ్రహీతల తో ప్రధాన మంత్రి శ్రీ నరేంద్ర మోదీ సోమవారం నాడు వీడియో కాన్ఫరెన్స్ మాధ్యమం ద్వారా మాట్లాడారు. ఈ సందర్భం లో మహిళలు & బాలల వికాసం శాఖ కేంద్ర మంత్రి శ్రీమతి స్మృతి జుబిన్ ఇరానీ కూడా హాజరయ్యారు.
ఈ సంవత్సరం పురస్కారాలను గ్రహీతలు కరోనా తాలూకు కష్టకాలం లో గెలుచుకొన్నందువల్ల ఈ పురస్కారాలు వారికి ప్రత్యకమైనవి అని ప్రధాన మంత్రి అన్నారు. పురస్కార స్వీకర్తల తో ప్రధాన మంత్రి ముచ్చటించిన క్రమం లో, ప్రధానం గా నడవడిక లో మార్పు ను ఉద్దేశించిన ‘స్వచ్ఛత అభియాన్’ వంటి ప్రచార ఉద్యమాల లో బాలల పాత్ర ఎంతైనా ఉందని ఆయన అంగీకరించారు. కరోనా కాలం లో చేతుల ను సబ్బుతో, నీళ్లతో శుభ్రం గా కడుక్కోవాలి అని చాటిచెప్పే ప్రచార కార్యక్రమాల లో బాలలు పాలుపంచుకొన్నప్పుడు, ఆ ప్రచార ఉద్యమాలు ప్రజల మనస్సుల లో నాటుకుపోయి సఫలత ను సాధించాయి అని ఆయన అన్నారు. ఈ సంవత్సరం లో పురస్కారాల ను ప్రదానం చేసిన రంగాల తాలూకు వైవిధ్యాన్ని సైతం ప్రధాన మంత్రి ప్రముఖం గా ప్రస్తావించారు.
ఒక చిన్న ఆలోచన కు సరైన పని తోడయితే ఫలితాలు ఆకర్షణీయం గా ఉంటాయి అని ప్రధాన మంత్రి అన్నారు. క్రియాశీలత పట్ల బాలలు నమ్మకాన్ని పెంచుకోవాలని, ఈ ఆలోచనల కు, కార్యాల కు మధ్య ఉన్న సంబంధం గొప్ప గొప్ప పనుల ను చేయడానికి ప్రజల కు ప్రేరణ ను అందిస్తాయని ఆయన చెప్పారు. సాధించిన విజయాల తోనే బాలలు సంతృప్తి పడిపోకూడదు, వారు వారి జీవితాల లో మరింత ఉత్తమమైన ఫలితాల కోసం కృషి చేస్తూనే ఉండాలి అని ప్రధాన మంత్రి సూచించారు.
బాలలు మూడు అంశాల కు, మూడు ప్రతిజ్ఞల కు వారి మనస్సు లో స్థానం ఇవ్వాలి అని ప్రధాన మంత్రి కోరారు. ఒకటో అంశం- నిలకడతనం తాలూకు ప్రతిజ్ఞ; చేసే పనుల లో వేగం ఎంత మాత్రం తగ్గకూడదు అని ఆయన సూచించారు. రెండో అంశం- దేశం కోసం ప్రతిజ్ఞ చేయడం.. మనం దేశం కోసం పనిచేస్తే, ప్రతి ఒక్క పని ని దేశం కోసం చేస్తున్నాము అని భావిస్తే, అప్పుడు ఆ పని వ్యక్తి కంటే గొప్పది అవుతుంది అని ఆయన చెప్పారు. మనం స్వాతంత్య్రం సంపాదించుకొని 75వ సంవత్సరం లోకి అడుగుపెడుతున్న సమయం లో దేశానికి మనం ఏం చేయగలం అన్నది ఆలోచించాలి అని బాలల ను ప్రధాన మంత్రి కోరారు. ఇక మూడో అంశానికి వస్తే, అది వినమ్రత తాలూకు ప్రతిజ్ఞ. ప్రతి ఒక్క సఫలత మనను మరింత అణకువ గా ఉండేటట్లు ఉత్తేజితం చేయాలి, మన వినమ్రత మన సాఫల్యాన్ని మనతో కలసి ఒక వేడుక గా జరుపుకొనేందుకు ఇతరులకు అవకాశాన్ని కల్పిస్తుంది అని ప్రధాన మంత్రి చెప్తూ, తన సంభాషణ ను ముగించారు.
నూతన ఆవిష్కరణ లు, విద్యా సంబంధిత కార్యసాధన లు, క్రీడ లు, కళ లు, సంస్కృతి, సామాజిక సేవ, సాహసం రంగాల లో అసాధారణమైన ఘన కార్యాల ను సాధించడం తో పాటు అరుదైన సామర్ధ్యాలను ప్రదర్శించిన బాలల కు ‘ప్రధాన మంత్రి రాష్ట్రీయ బాల పురస్కార్’ లో భాగం గా భారత ప్రభుత్వం బాలశక్తి పురస్కారాల ను ప్రదానం చేస్తూ వస్తోంది. ఈ సంవత్సరం బాల శక్తి పురస్కారాల కు చెందిన వివిధ కేటగిరీల లో దేశ వ్యాప్తం గా 32 మంది దరఖాస్తుదారుల ను ‘ప్రధాన మంత్రి రాష్ట్రీయ బాల పురస్కారాల -2021’ కు ఎంపిక చేయడం జరిగింది.
గిరిజన వ్యవహారాల మంత్రిత్వ శాఖ
ఆజాదీ కా అమృత్ మహోత్సవ్ మరియు ఉత్తరాఖండ్ ఆవిర్భావ వారోత్సవాల్లో భాగంగా ఉత్తరాఖండ్ గిరిజన ఉత్సవాలు ప్రారంభించిన శ్రీ అర్జున్ ముండా
మూడు రోజుల పాటు ఉత్తరాఖండ్ లోని డెహ్రాడూన్ లో జరగనున్న ఉత్తరాఖండ్ గిరిజన ఉత్సవాలను కేంద్ర గిరిజన వ్యవహారాల శాఖ మంత్రి శ్రీ అర్జున్ ముండా, ఉత్తరాఖండ్ ముఖ్యమంత్రి శ్రీ పుష్కర్ సింగ్ దామి 2021 నవంబర్ 11న ప్రారంభించారు.
దేశవ్యాప్తంగా జరుగుతున్న ఆజాదీ కా అమృత్ మహోత్సవ్ వేడుకల్లో భాగంగా ఉత్తరాఖండ్ గిరిజన ఉత్సవాలను నిర్వహిస్తున్నారు. 2021 నవంబర్ 15 నుంచి 22వ తేదీ వరకు ఆజాదీ కా అమృత్ మహోత్సవాలు వారం రోజుల పాటు నిర్వహించనున్నారు. దీనికి సన్నాహక కార్యక్రమంగా గిరిజన ఉత్సవాలను ఏర్పాటు చేశారు. కేంద్ర గిరిజన వ్యవహారాల శాఖ సహకారంతో రాష్ట్ర గిరిజన పరిశోధన సాంస్కృతిక కేంద్రం ఈ ఉత్సవాలను నిర్వహిస్తోంది. సంపూర్ణ ప్రభుత్వం, జన్-భాగీ దారి అంశాలకు ప్రాధాన్యత ఇస్తూ అమృత్ మహోత్సవ్ ను నిర్వహిస్తున్నారు. ఉత్తరాఖండ్ సంస్కృతి, కళలు, సంప్రదాయాలు, హస్తకళలు, గిరిజన ఆహారాన్ని ప్రదర్శించేలా ఉత్తరాఖండ్ గిరిజన ఉత్సవాలు నిర్వహిస్తున్నారు. ఉత్తరాఖండ్ లోని ప్రధాన గిరిజన తెగలైన జౌన్సారి, థారు, బోక్సా, భోటియా మరియు రాజీ లకు ప్రాధాన్యత ఇస్తూ ఈ ఉత్సవాలు జరుగుతున్నాయి.
ఈ సందర్భంగా మాట్లాడిన శ్రీ అర్జున్ ముండా ప్రధానమంత్రి శ్రీ నరేంద్ర మోదీ నాయకత్వంలో కేంద్ర ప్రభుత్వం దేశంలో గిరిజనుల సంక్షేమం, అభివృద్ధి కోసం అనేక కార్యక్రమాలను అమలు చేస్తున్నదని అన్నారు. 2021 నవంబర్ 15 ను “ జనజాతి గౌరవ్ దివస్” గా ప్రకటించినందుకు ప్రధాని మోదీకి ఆయన ధన్యవాదాలు తెలిపారు.
గిరిజనుల అభివృద్ధికి ఉత్తరాఖండ్ ప్రభుత్వం అమలు చేస్తున్న పథకాల పట్ల సంతృప్తి వ్యక్తం చేసిన శ్రీ ముండా వీటిని అమలు చేస్తున్న ప్రభుత్వాన్ని అభినందించారు. రాష్ట్రంలో రెండు ఏకలవ్య మోడల్ పాఠశాలలను , మ్యూజియం ను ప్రారంభించి గిరిజన విద్యార్థులకు 5000 టాబ్లెట్ లను అందించాలని శ్రీ ముండాకు రాష్ట్ర ముఖ్యమంత్రి విజ్ఞప్తి చేశారు. ముఖ్యమంత్రి డిమాండ్ల పట్ల సానుకూలంగా స్పందించిన మంత్రి త్వరలో దీనిపై చర్యలు తీసుకుంటామని హామీ ఇచ్చారు. గిరిజన ఉత్సవాలను ఏర్పాటు చేసిన నిర్వాహకులను వీటిలో ఉత్సాహంగా పాల్గొంటున్న ప్రజలను ఆయన అభినందించారు.
నీరు, అడవులు, భూమి కోసం పనిచేసి ప్రాణ త్యాగం చేసిన స్వాతంత్ర్య సమరయోధుడు భగవాన్ ముండాకు మంత్రి నివాళులు అర్పించారు.
భారత రాజ్యాంగంలోని 275 అధికరణం గిరిజనుల హక్కులను పరిరక్షిస్తుందని శ్రీ ముండా పేర్కొన్నారు. గిరిజనులకు మరింత సాధికారత కల్పించడానికి ఉపకరించే విధంగా ప్రతిపాదనలను సిద్ధం చేసి వాటిని గిరిజన మంత్రిత్వ శాఖకు పంపాలని ఆయన ఉత్తరాఖండ్ ప్రభుత్వానికి సూచించారు. విద్యారంగంలో అసాధారణమైన పనితీరును కనబరుస్తున్న కల్సి డెహ్రాడూన్లోని ఏకలవ్య మోడల్ రెసిడెన్షియల్ స్కూల్ విద్యార్థులు మరియు ఉపాధ్యాయులను మంత్రి అభినందించారు. ఉత్తమ విద్యా ప్రమాణాలలో పాఠశాల ఆదర్శనీయంగా ఉందని అన్నారు. అటవీ హక్కులపై ప్రజలకు అవగాహన కల్పించాలని అయన అన్నారు. గిరిజనుల జీవన ప్రమాణాలను మెరుగు పరచడానికి ట్రిఫెడ్ తో కలిసి కార్యక్రమాలను అమలు చేయాలని సూచించారు.
సమావేశంలో ప్రసంగించిన ఉత్తరాఖండ్ ముఖ్యమంత్రి శ్రీ పుష్కర్ సింగ్ స్వాతంత్ర్య సమరయోధుడు వీర్ కేశరి చాంద్ జి కి నివాళులు అర్పించారు. ఉత్తరాఖండ్ కి చెందిన అనేక మంది స్వాతంత్ర్య సమర యుద్ధంలో పాల్గొన్నారని అన్నారు. రాష్ట్ర గిరిజన కళలు, సంస్కృతికి అద్దం పట్టే విధంగా ఉత్సవాలను నిర్వహిస్తున్నామని అన్నారు.
ఉత్సవాలలో రాష్ట్రానికి చెందిన ఐదు గిరిజన తెగలకు చెందిన విభిన్నమైన కళ సంస్కృతి పై ఏర్పాటైన ఝంకీ ప్రదర్శన ప్రధాన ఆకర్షణగా నిలిచింది.
రక్షణ మంత్రిత్వ శాఖ
ఆల్ నజా -IV సంయుక్త విన్యాసాల కోసం భారత్ చేరుకున్న రాయల్ ఆర్మీ ఆఫ్ ఒమన్ దళం
భారత్, రాయల్ ఆర్మీ ఆఫ్ ఒమన్ ల సంయుక్త సైనిక విన్యాసాలు, ‘అల్ నాజా-IV’ మహాజన్ ఫీల్డ్ ఫైరింగ్ రేంజ్ లోని విదేశీ శిక్షణా నోడ్లో 01 ఆగస్టు నుంచి 13 ఆగస్టు 2022 వరకు జరుగనున్నాయి. రాయల్ ఆర్మీ ఆఫ్ ఒమన్ కి చెందిన సుల్తాన్ ఆఫ్ ఒమన్ పారాచూట్ దళానికి నుంచి 60 మంది సైనికులతో కూడిన పటాలం విన్యాసాల ప్రాంతాన్ని చేరుకుంది. భారతీయ సైన్యానికి చెందిన 18 మెకనైజ్డ్ ఇన్ఫాంట్రీ బెటాలియన్ కి చెందిన సైనికులు ప్రాతినిధ్యం వహిస్తారు. గత అల్ నజా IV విన్యాసాలను 12 నుంచి 25 మార్చి 2019వరకు మస్కట్లో నిర్వహించారు.
వృత్తిపరమైన చర్చలు, కసరత్తులు & విధానాలకు సంబంధించి పరస్పర అవగాహన, సంయుక్త కమాండ్ & నియంత్రణ వ్యవస్థల ఏర్పాటు, తీవ్రవాదుల బెదరింపుల నిర్మూలన వంటివన్నీ ఈ విన్యాసాల పరిధిలో ఉన్నాయి. ఈ సంయుక్త విన్యాసాలు కౌంటర్ టెర్రరిజం కార్యకలాపాలు, ప్రాంతీయ భద్రతా ఆపరేషన్లు, ఐక్యరాజ్య సమితి చార్టర్ కింద పీస్ కీపింగ్ ఆపరేషన్లపై మాత్రమే దృష్టి కేంద్రీకరించడం కాక సంయుక్త భౌతిక శిక్షణా షెడ్యూళ్ళను, వ్యూహాత్మక కసరత్తులు, పద్ధతులు, విధానాలపై దృష్టిని కేంద్రీకరిస్తుంది.
నిర్మిత ప్రాంతంలో జాయింట్ రూం ఇంటర్వెన్షన్ కసరత్తులతో పాటు సంయుక్త సంచార వాహనాల చెక్పోస్టులు, సంయుక్త కార్డన్ అండ్ సెర్చ్ ఆపరేషన్ల ఏర్పాటుతో కూడిన 48 గంటల సుదీర్ఘ ధ్రువీకరణ విన్యాసంతో, ముగిసేలా సమగ్ర శిక్షణా కార్యక్రమాన్ని రూపొందించారు.
భారతీయ సైన్యం, రాయల్ ఆర్మీ ఆఫ్ ఒమన్ ల మధ్య రక్షణ సహకారాన్ని పెంచడం ఈ సంయుక్త సైనిక విన్యాసాల లక్ష్యం. ఇది ఇరు దేశాల మధ్య ద్వైపాక్షిక సంబంధాలు పెరగడంతో వ్యక్తం కానుంది.
వాణిజ్యం, పరిశ్రమల మంత్రిత్వ శాఖ
ప్రభుత్వ ఇ-మార్కెట్ప్లేస్ రికార్డు సమయంలో 1 లక్ష కోట్ల రూపాయల స్థూల వ్యాపార విలువ మైలురాయిని అధిగమించింది
2022-23 ఆర్థిక సంవత్సరంలో 243 రోజులయితే, 2023-24 ఆర్థిక సంవత్సరంలో 145 రోజుల్లోపు
మైలురాయిని సాధించిన జెమ్
వేగవంతమైన వృద్ధి, పెరిగిన సామర్థ్యం, అచంచల విశ్వాసం ప్రభుత్వ ఇ-మార్కెట్ప్లేస్ ని, ఆకట్టుకునే మైలురాయిని సాధించడానికి ప్రోత్సహిస్తుంది, ప్రస్తుత ఆర్థిక సంవత్సరం, 2023-24 ఆర్థిక సంవత్సరంలో 145 రోజులలో స్థూల వాణిజ్య విలువ లో 1 లక్ష కోట్ల రూపాయలు దాటింది. ఈ అత్యుత్తమ విజయం ప్రభుత్వ సేకరణలో విప్లవాత్మక మార్పులు తీసుకురావడానికి జెమ్ నిబద్ధతను నొక్కి చెబుతుంది. ఈ జిఎంవి ల్యాండ్మార్క్ను 243 రోజులలో చేరుకున్న మునుపటి సంవత్సరంతో పోల్చితే గణనీయమైన అభివృద్ధిని సూచిస్తుంది. రోజుకు సగటు జిఎంవి 2022-23 ఆర్థిక సంవత్సరంలో 412 కోట్ల రూపాయల నుండి 2023-24లో రోజుకు 690 కోట్ల రూపాయలకు గణనీయమైన వృద్ధిని సాధించింది.
ఈ గుర్తించదగిన మైలురాయి, లావాదేవీ విలువ, దాని ఏకీకృత డిజిటల్ పర్యావరణ వ్యవస్థలో కొనుగోలుదారు-విక్రేత నెట్వర్క్ వెడల్పు పరంగా, ప్రపంచవ్యాప్తంగా అతిపెద్ద పబ్లిక్ ప్రొక్యూర్మెంట్ పోర్టల్లలో ఒకటిగా జెమ్ ను దృఢంగా స్థాపించింది. ప్రారంభం నుండి, జెమ్ జిఎంవిలో 4.91 లక్షల కోట్ల రూపాయలను అధిగమించింది. ప్లాట్ఫారమ్లో 1.67 కోట్ల ఆర్డర్లను సులభతరం చేసింది.
ఈ అద్భుతమైన జిఎంవి అచీవ్మెంట్లో చెప్పుకోదగ్గ సహకారం అందించినవారిలో, సెంట్రల్ పబ్లిక్ సెక్టార్ ఎంటర్ప్రైజెస్ , కేంద్ర మంత్రిత్వ శాఖలు, రాష్ట్ర ప్రభుత్వాల సహకారం వరుసగా 54%, 26%, 20%.
అదనంగా, చేరిక, యాక్సెసిబిలిటీని పెంపొందించడానికి జెమ్ ప్రయత్నాలు ప్రశంసనీయమైనవి. పంచాయతీ-స్థాయి సేకరణను క్రమబద్ధీకరించడానికి ఇ-గ్రామ్ స్వరాజ్తో ప్లాట్ఫారమ్ ఏకీకరణ చివరి-మైలు అమ్మకందారులను చేరుకోవడానికి, పరిపాలన అట్టడుగు స్థాయిలో ఖర్చులను ఆప్టిమైజ్ చేయడానికి దాని నిబద్ధతను ఉదహరిస్తుంది.
ముందుకు చూస్తే, జెమ్ విజన్ విస్తృత సమాఖ్య పరిధి, అనుకూలీకరించిన ప్రక్రియలు ఉత్పత్తులు, సేవల కోసం అత్యధిక నాణ్యతా ప్రమాణాలను సమర్థిస్తూ ప్రజల పొదుపును మెరుగుపరిచే విధానాలను కలిగి ఉంటుంది. వేగవంతమైన సమయ వ్యవధిలో లక్ష కోట్ల జిఎంవి మైలురాయిని సాధించడంలో దాని అద్భుతమైన పనితీరు దాని వృద్ధి పథాన్ని ప్రతిబింబించడమే కాకుండా దేశంలో ప్రభుత్వ సేకరణ పద్ధతులను మార్చడంలో కీలక పాత్ర పోషిస్తున్న దాని స్థానాన్ని పటిష్టం చేస్తుంది.
గత ఆర్థిక సంవత్సరం 2 లక్షల కోట్ల జిఎంవి తో ముగిసింది, ఈ సంవత్సరం విజయానికి బలీయమైన పునాదిని ఏర్పాటు చేసింది. 2023-24 ఆర్థిక సంవత్సరంలో జెమ్ వ్యూహాత్మక దృష్టి అన్ని శ్రేణులలోని ప్రభుత్వ కొనుగోలుదారులను దాని బలమైన ఇ-ప్రొక్యూర్మెంట్ అవస్థాపనలో ఏకీకృతం చేయడం ద్వారా దాని పరిధిని విస్తరించడంపై కేంద్రీకృతమై ఉంది. పోర్టల్ విస్తృతమైన సేవా సమర్పణలు ఈ కాలంలో దాని విస్తృతమైన స్వీకరణకు గణనీయంగా దోహదపడ్డాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 212.17 కోట్ల డోసులు  అందించారు
గత 24 గంటల్లో 26,36,224 డోసులు అందించారు
దేశవ్యాప్త క్రియాశీల కేసుల సంఖ్య 65,732
మొత్తం కేసుల్లో క్రియాశీల కేసులు 0.15%
ప్రస్తుత రికవరీ రేటు 98.66%
గత 24 గంటల్లో 22,031 మంది కోలుకున్నారు. దీంతో, కోలుకున్నవారి మొత్తం సంఖ్య 4,38,25,024 కు పెరిగింది.
గత 24 గంటల్లో 5,439 కొత్త కేసులు నమోదయ్యాయి.
రోజువారీ పాజిటివిటీ రేటు 1.70%
వారపు పాజిటివిటీ రేటు 2.64%
గత 24 గంటల్లో చేసిన 3,20,418 కొవిడ్ పరీక్షలతో కలిపి ఇప్పటివరకు 88.55 కోట్ల పరీక్షలు చేశారు.